b'\n_START_ARTICLE_\nSalant\xc5\xb3 ka\xc5\xa1tonas\n_START_PARAGRAPH_\nSalant\xc5\xb3 ka\xc5\xa1tonas \xe2\x80\x93 storiausias ka\xc5\xa1tonas Lietuvoje, valstyb\xc4\x97s saugomas botaninis gamtos paveldo objektas, esantis Kretingos rajone, Salantuose. Paskelbtas saugomu Lietuvos Respublikos aplinkos ministro 1999 m. lapkri\xc4\x8dio 3 d. \xc4\xafsakymu Nr. 345._NEWLINE_Ka\xc5\xa1tonas auga Salant\xc5\xb3 miesto parko pietvakariniame pakra\xc5\xa1tyje, netoli Salanto up\xc4\x97s. Parkas kartu su Salant\xc5\xb3 ba\xc5\xbeny\xc4\x8dia, mitologiniu akmeniu \xe2\x80\x9eLaum\xc4\x97s p\xc4\x97da\xe2\x80\x9c, \xc4\x8dia eksponuojama dendrologine kolekcija, sudaro vientis\xc4\x85 Salant\xc5\xb3 miesto parko lankytin\xc5\xb3 objekt\xc5\xb3 kompleks\xc4\x85. Tik\xc4\x97tina, kad ka\xc5\xa1tonas kaip ir kiti dvaro parko augalai buvo pasodinti Salant\xc5\xb3 dvarininko, Var\xc5\xa1uvos universiteto adjunkto Konstantino Gorskio.'